ΑΓΙΟΝ ΟΡΟΣ

Εκοιμήθη εν Κυρίω «το αηδόνι της ερήμου», 
ο Γέροντας Δανιήλ ο Κατουνακιώτης (1931 – 2022)

Γράφειο Νικόλαος Ζαχαριάδης
Καθηγητής Θεολόγος, Συγγραφέας  & Πρωτοψάλτης
Τηλ. 6907546676

Χρέος ιερόν, οφειλή καθήκοντος, έκφρασης σεβασμού και ευγνωμοσύνης, από το παρόν στην αιωνιότητα, με ώθησε να εξάρω δι’ ολίγων πενιχρών και πτωχών λόγων τη μέγιστη προσφορά, στον αγιορείτικο και σύγχρονο κόσμο, της Σεβασμίας μορφής του μακαριστού μας Γέροντος Δανιήλ Κατουνακιώτη, της φιλόξενης συνοδείας των Δανιηλαίων.
Κατά τη φοίτησή μου στην Αθωνιάδα Σχολή Αγίου Όρους (1974-1977) όταν επισκεπτόμουν το Γέροντά μου και Άγιο της Εκκλησίας μας τον «λοκατζή της ερήμου» τον «Αβραάμ του Αγίου Όρους» π. Εφραίμ τον Κατουνακιώτη, έμενα για μέρες στη συνοδεία των Δανιηλαίων. Εκεί γνώρισα και τον Γέροντα Δανιήλ, όπου η συγκίνησή μου ήταν μεγάλη!!! Η ευγνωμοσύνη μου ασυγκρίτως μεγαλύτερη… για τον αείμνηστο Γέροντα όπου διδάχτηκα «ουκ ολίγα» στο ψάλλειν…

Ο Γέροντας Δανιήλ γεννήθηκε στο Παλαιοχώρι Καβάλας το 1931. Το κατά κόσμον όνομά του ήταν Βασίλειος Γρανδίκης. Το 1949 βρέθηκε στην «Ακρόπολη της Ορθοδοξίας» - «Το Περιβόλι της Παναγίας μας» στο ΑΓΙΟΝ ΟΡΟΣ, στην ευλογημένη συνοδεία των Δανιηλαίων.

Για 70 χρόνια ασκούσε με τη βροντώδη χαρισματική φωνή του, την ψαλτική τέχνη, την οποία μου σμίλεψε, αφού σε αρκετά πανηγύρια του Αγίου Όρους τον συνόδευα με τον χορό του ως ισοκράτης και του κρατούσα και το μουσικό βιβλίο…
Δωρικός και βροντώδης όπως τον άκουγα και θαύμαζα… με ένα ιδιάζον προσωπικό ηχόχρωμα απέδιδε τα μέλη της Βυζαντινής Μουσικής, κατά την ΠΑΡΑΔΟΣΗ, του ειδικού τόπου της Σκήτης της Αγίας Άννης, αλλά και κατά τη σύγχρονη αγιορείτικη ψαλτική έκφραση… Πρόκειται για έναν από τους πιο χαρισματικούς- εμβληματικούς πρωτοψάλτες της Παλαιάς Ερήμου του Αγίου Όρους όπου την πορεία σήμερα του αγιορείτικου τρόπου στο ψάλλεινακολουθεί και η συνοδεία των Δανιηλαίων. Στο δεξιό χορό τον συνόδευαν οι καλλικέλαδοι της συνοδείας του, τα αείμνηστα αδέρφια Ιερομόναχος Γρηγόριος και Στέφανος και ο αξιοσέβαστός μου μοναχός Πατήρ Ακάκιος.

Υπήρξε ο πατήρ Δανιήλ ο Πρύτανης της ψαλτικής τέχνης και Μουσικής Παράδοσης του Αγίου Όρους. Από τις πολλές συζητήσεις για πνευματικά θέματα αλλά και περί ψαλμωδίας, μιλήσαμε και για το «τε-ρι-ρέμ». Να διευκρινίσω ότι υπάρχει μεγάλη πλάνη για το θέμα αυτό. Ο 75ος κανόνας της Πενθέκτης Οικουμενικής Συνόδου αναφέρει ότι «το ιλαρόν, δεν γίνεται δια της φύσεως προς κραυγή». Μου έλεγε χαρακτηριστικά για το τε-ρι-ρέμ που το έψαλε με τέχνη, σεβασμό και ταπείνωση.

Νικόλαε. Παιδί μου ευλογημένο. Από την Κύπρο σε έφερε η Παναγία μας, ώστε να χαριτωθείς στο περιβόλι της….

Στο τε-ρι-ρέμ, το Τ συμβολίζει τη ΘΕΟΤΗΤΑ και το Ρ την ΑΝΘΡΩΠΟΤΗΤΑ, ΔΕΝ ΕΙΝΑΙ ΝΑΝΟΥΡΙΣΜΑ τονίζει ο Γέροντας. Το τε-ρι-ρέμ έχει συμβολικό χαρακτήρα. Βγαίνει από τα κηρύγματα των ΠΡΟΦΗΤΩΝ οι οποίοι λέγουν ότι άκουσαν φωνές στον ΟΥΡΑΝΟ, που συμβολίζουν το ΑΚΑΤΑΛΥΠΤΟΝ -= ακατανόητο της ΘΕΟΤΗΤΟΣ. Τε-ρι-ρέμ είναι συλλαβές και νότες, με την αρχαία έννοια του εν - Θέου και αποκαλυπτικού. Εκφράζει επίσης, τον καημό, τον πόνο, για το ακατανόητο της ΘΕΟΤΗΤΑΣ αφενός, αλλά και για το πεπερασμένο και τη νοσταλγία του ΘΕΙΟΥ από πλευράς ανθρωπίνης νοήσεως αφετέρου.
Χαρισματικός και ασυναγώνιστος Πρωτοψάλτης!!! Χαρισματικός αγιογράφος!!!...Την αγιογραφία και ψαλτική τέχνη τη διδάχθηκε από τους χαρισματικούς Γεροντάδες της συνοδείας των Δανιηλαίων. Είναι γνωστό δε ότι η ορθόδοξη αγιογραφία είναι η Θεολογία με ορατές παραστάσεις, η οποία δεν έχει διακοσμητικό ή αναπαραστατικό χαρακτήρα αλλά μόνο εκφραστικό…. Εκφράζει τα δόγματα, την ταπείνωση, την άσκηση, την υπακοή, την προσευχή κ.λπ. «Ζωγραφιά σιωπώσα εν τοίχω λαλεί πλείονα και ωφελιμότερα» Άγιος Γρηγόριος ο Νύσσης. \

Ήταν και ΠΡΑΚΤΙΚΟΣ ΓΙΑΤΡΟΣ, όπου για δεκαετίες προσέφερε την περίθαλψη σε μοναχούς της Μικράς Αγίας Άννας, Καρουλίων και Κατουνακίων Αγίου Όρους. 

Όταν ψάλουμε μου έλεγε «οι λέξεις δεν θέλουν τόνισμα. Τις λέξεις τις χτυπάμε χαϊδεύοντας». Με καλλιέπεια δηλ. γλαφυρότητα και χάρη όταν έψαλλε δίδασκε και θεράπευε…
Η μυστική πνευματική, εν Χριστώ ζωή του, το βίωμά του, η αγωνιστικότητά του, η προσήλωσή του στα ιερά και τα όσια του Ελληνισμού και της αγέρωχηςδασκάλας μας που λέγεται ΟΡΘΟΔΟΞΙΑ σου θύμιζε παλαιούς Αγίους, Γεροντάδες του 4ου μ.Χ. αιώνα. Μαθήτευσα παρά τους πόδας του παράλληλα με τις σπουδές μου στη Βυζαντινή Μουσική κοντά στους Μεγάλους μας Μουσικοδιδασκάλους και άρχοντες Πρωτοψάλτες αείμνηστους : 
1. Χαρίλαο Ταλιαδώρο, 
2. Ιωάννη Γιαννακούρο (Ηλείο στην καταγωγή),
3. Διαμαντή Μαυραγάνη, διαπίστωσα ότι το αληθινό εκκλησιαστικό ύφος και ήθος της Βυζαντινής Μουσικής ο Γέροντας-μοναχός ΔΑΝΙΗΛ, το παρουσίαζε με ΑΛΗΘΕΙΑ ΚΑΙ ΑΚΡΙΒΕΙΑ, εν αντιθέσει, προς τους κοσμικούς ψάλτες, που παρουσιάζονται κάποιοι ως ΑΥΤΟΝΟΜΟΙ καλλιτέχνες…. Έψαλλε όπως τον άκουγα με το γνήσιο ΟΡΘΟΔΟΞΟ – ΠΑΠΑΔΙΑΜΑΝΤΙΝΟ ύφος. Αυτό θα το συνειδητοποιήσετε όσοι έχετε κασέτες του από αγρυπνίες του Αγίου Όρους, που ψηλαφούν την ΠΑΡΑΔΟΣΗΜΑΣ - που έχει στοιχεία δημιουργικά και ανανεωτικά - που δίνουν πνοή σε κάθε εποχή… Δυστυχώς στο κόσμο η ψαλτική μας παράδοση, καταστρέφεται από κάποιους με την παντοκρατορία τους και τη μεταβολή του ψάλλειν σε ΚΟΣΜΙΚΟ ΤΡΑΓΟΥΔΙ. Όταν έψαλε ο αείμνηστός μας Γέροντας ΔΑΝΙΗΛ ο Δανιηλαίος, όπως τον έζησα πολλές φορές - ένιωθες αυτό που λέγεται στη Θεολογία «ενοποίηση των ψυχικών δυνάμεων». Η συνέλιξη του νου και η ενοποίηση των ψυχικών δυνάμεων, επιτυγχάνεται λένε οι Πατέρες της εκκλησίας μας, με την ψαλμωδία και συγχρόνως με την ΠΡΟΣΕΥΧΗ. Οι μοναχοί και οι κοσμικοί με βαθιά αναπνοή και σιγή, περίμεναν τον π. Δανιήλ και τον χορό του να αρχίσει…. Μυσταγωγική προετοιμασία ανερμήνευτη εφορία με τους πρώτους ύμνους που άκουγαν.
Πολυέλαιος – Αναβαθμοί – Καταβασίες, Πάσα πνοή, δημιουργούν, εσωτερικό σάλπισμα με σκοπό την ανωτέραν προσευχήν που είναι η Δοξολογία. Από τα τυπικά τον τρισάγιο ύμνο οδεύει η καλλικέλαδος αηδός της ερήμου ο π. Δανιήλ. Στο Χερουβικό ύμνο, με τον οποίο λέω και γράφω ότι άρχισε η ιερά μέθη, η απογείωση, η δορυφορία των Αγγέλων, η ένωση της επιγείου με την ουράνια Ιερουσαλήμ. Ο χορός των Δανιηλαίων, στην Αγία Αναφορά σαλπίζει νικητήριο παιάνα!!!...Μου ετόνιζε ότι «τοις αγαπώσι τον Θεόν πάντα συνεργεί εις αγαθόν»(Ρωμ. κεφ.8, στιχ.28) μου έλεγε ότι: «η αγιογραφία γι’ αυτόν, ήταν η γλώσσα της Θεολογίας και επικοινωνίας…» «ήταν ο άμβωνας και το συνεχές βουνό κήρυγμα» αξιοθαύμαστον!!! Φοβερόν!!! Ναι, βουβό κήρυγμα…πρωτοποριακό!!!
Ο Γέροντας Δανιήλ με τα άλλα αηδόνια της ψαλτικής τέχνης της ερήμου, συνοδεία Θωμάδων με τους αείμνηστους Γέροντες Θωμά και Κυπριανό και τον εν ζωή φίλτατό μου Γέροντα Φίλιππο, καθώς και με τη συνοδεία των Γερασιμαίων που πήρε το όνομά της από τον αείμνηστο υμνογράφο της Μεγάλης του Χριστού Εκκλησίας π. Γεράσιμος Μικραγιαννανίτη, με το μεγάλο και πληθωρικό Γέροντα και φίλο μου αείμνηστο Σπυρίδωνα και με τον χορό του, ελάμπρυναν τις αγρυπνίες των Μονών του Αγίου Όρους, όπου προκαλούσαν κατάνυξη, δέος και τον φόβο του Θεού. Ετόνιζε ο Γέροντας Δανιήλ ότι «Η Βυζαντινή μας Μουσική είναι τέχνη εξελίξιμη, η οποία εμπλουτίζεται σε νεότερες μορφές, πάντα όμως στα ευρύτερα και θεμελιώδη ΠΑΡΑΔΟΣΙΑΚΑ πλαίσια. Θέλω να τονίσω ότι οι Άγιοι Πατέρες, στη θέση των μουσικών οργάνων προτείνουν, τον άνθρωπο. ΚΙΘΑΡΑ είναι το ΣΤΟΜΑ, ΚΥΜΒΑΛΟ τα κρουόμενα χείλη. Σκοπός της ψαλμωδίας είναι προσευχητικός και παιδαγωγικός…
Αξιοσέβαστέ μου, μακαριστέ π. Δανιήλ. Κοιμήσου Σεβάσμιε αηδών στο «περιβόλι της Παναγίας ΜΑΣ». Κοιμήσου αθώα…Σε εσένα ψάλλουν οι Άγιοι Άγγελοι για να σε τιμήσουν. 
Αγιογράφε και μελωδικέ εκτελεστή των ύμνων της Εκκλησίας ΜΑΣ.

Μουσουργέ και σύγχρονε Κουκουζέλη. 
ΑΙΩΝΙΑ ΣΟΥ Η ΜΝΗΜΗ.

Να έχουμε την ευχή σου.

ΑΜΗΝ
